ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 9. novembra 2005
								Materiál č.: 18862/2005 
								K bodu.:3

S T A N O V I S K O
 
k návrhu zákona, ktorým sa mení a dopĺňa zákon č. 108/2000 Z.z. o ochrane spotrebiteľa pri podomovom predaji a zásielkovom predaji v znení zákona č. 266/2005 Z.z.

I

Návrh zákona, ktorým sa mení a dopĺňa zákon č. 108/2000 Z.z. o ochrane spotrebiteľa pri podomovom predaji a zásielkovom predaji v znení zákona 266/2005 Z.z. na rokovanie vlády SR predkladá Jirko Malchárek, podpredseda vlády a minister hospodárstva SR ako iniciatívny materiál.

II

Predkladaná novela zákona č. 108/2000 Z.z. je podľa predkladateľa nevyhnutná vzhľadom na zistenie, že pri transpozícii smernice 85/577/EHS o ochrane spotrebiteľa pri zmluvách uzatváraných mimo prevádzkových priestorov a smernice 97/7/ES o ochrane spotrebiteľa vzhľadom na zmluvy na diaľku boli niektoré ustanovenia nesprávne formulované a v dôsledku toho nie sú niektoré ustanovenia zákona v súlade so smernicou. 
Na základe tohto sa precíznejšie upravujú informačné povinnosti predávajúceho pri podomovom predaji, pri zásielkovom predaji a upravuje sa aj kompetencia orgánov kontroly a dozoru. 

III

Legislatívna rada vlády SR návrh zákona prerokovala na svojom zasadnutí dňa 18. októbra 2005 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ pripomienky a odporúčania Legislatívnej rady vlády SR do návrhu zákona zapracoval (10 pripomienok) a odporúča vláde SR návrh zákona schváliť v predloženom znení.

V Bratislave 4. novembra 2005 
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy